GiliGold/VAD_KnessetCorpus huggingface dataset:
שרון גל:
יש פה חברי כנסת, גם ותיקים, בעיקר אתה, חבר הכנסת גפני.
משה גפני:
אתם לא מקבלים סגנים?
שרון גל:
אני לא בא אליך בשום טענה.
שרון גל:
התשובה היא לא.
שרון גל:
יש פה סוגיה אנטי דמוקרטית.
שרון גל:
עזבו עכשיו אופוזיציה וקואליציה.
שרון גל:
יש פה מעשה נקמני יוצא דופן.
שרון גל:
הוא לא היה בשום כנסת בעבר, בדקתי את זה.
שרון גל:
יש פה התנהלות כוחנית, שהמשמעות שלה זלזול בבוחר שבכל זאת החליט שהוא רוצה 6 נציגים בבית הזה מטעם ישראל ביתנו.
שרון גל:
עובדה שהחלטנו לוותר על כסאות ולדבוק בעקרונות, לא להיות חלק מקואליציה שהיא הדבר ההומוגני.
שרון גל:
האופוזיציה לא חייבת להיות הומוגנית.
שרון גל:
ברור שאנחנו אופוזיציה מימין ואין לנו שום דבר משותף עם האופוזיציה משמאל.
שרון גל:
אני קורא לכם להסתכל ולבדוק, להקדיש לזה 2 דקות.
שרון גל:
זה עניין סופר חשוב ברמה המעשית, הפוליטית, דמוקרטית.
שרון גל:
זה לא פוליטי, זה יותר דמוקרטי.
שרון גל:
ייצוג באמת משפיל.
שרון גל:
אני אומר לכם בתור חבר כנסת שבא לבית הזה כדי לעבוד.
שרון גל:
אני מוצא את עצמי בימים האחרונים רץ בין הוועדות, כמעט לא מסוגל לעשות שום דבר, למעט הוועדה לביקורת המדינה שאני חבר בה.
שרון גל:
זה הכל.
שרון גל:
זה לא הגיוני, זה לא רציני, זה לא מידתי, זה לא הוגן, וזה בעיקר לא דמוקרטי.
שרון גל:
כל מי שיושב בחדר הזה והדמוקרטיה חשובה ללבו, בלי שום שיוך מפלגתי, אני חושב שצריך לתמוך וגם לזעוק את הזעקה שלנו, כי היום זה אנחנו, מחר זה אתם.
שרון גל:
יש מפלגות יותר קטנות מאיתנו באופוזיציה שיש להן נציגות ראויה בוועדות, וזה בסדר.
שרון גל:
אני קורא לכם עכשיו, מסתכל לכם בעיניים, תמלאו את תפקידכם הדמוקרטי והפרלמנטרי בצורה הוגנת.
שרון גל:
לא יכול להיות שמדירים – אני משתמש במילים זהירות ומאוד מתונות – מפלגה שנבחרה בבחירות דמוקרטיות, שיש לה ייצוג משפיל בוועדות, בנשיאות וגם מבחינת מה שקרוי סגני יושב-ראש הכנסת.
דוד ביטן:
בקואליציה עשינו רוטציות.
שרון גל:
כל הסיפורים, התירוצים וכל מה שאפשר יהיה להשמיע כאן מטעם הקואליציה, פשוט לא מחזיק מים.
שרון גל:
בואו לא נספר כאן סיפורים, בואו נסתכל למציאות בעיניים.
שרון גל:
זה דבר בלתי סביר בעליל.
שרון גל:
זה יקרה כאן גם לאחרים.
שרון גל:
אתם תהיו באותה פוזיציה אם לא תילחמו את מלחמתנו הזאת.
שרון גל:
זאת לא מלחמה לטובת ישראל ביתנו, זאת מלחמה לטובת הציבור ולמען הדמוקרטיה.
יואב קיש:
שרון, אתה קודם כל חבר, אתה יודע את זה.
יואב קיש:
אני רוצה רגע שניכנס לפרופורציות.
יואב קיש:
כל נושא החלוקה לוועדות לא קשור לדיון הזה, אנחנו בדיון על תפקיד סגן היושב-ראש.
שרון גל:
לא, זה קשור.
יואב קיש:
אני רוצה להגיד מה אני רואה פה.
יואב קיש:
בואו נעשה מספרים פשוטים.
יואב קיש:
כרגע יש 6 סגנים מכהנים.
יואב קיש:
הכוונה להגדיל את זה ל-8.
יואב קיש:
120 לחלק ל-8 זה 15, אלא אם אני טועה.
יואב קיש:
זה אומר שכל 15 חברי כנסת זכאים לחלוקה בסיסית, לתפקיד.
שרון גל:
יואב, זה לא נכון.
שרון גל:
אני לא רוצה להזכיר שמות.
שרון גל:
לא יכול להיות שיהיו חברי כנסת שחברים ב-5 ועדות - -
יואב קיש:
שרון, אני מבין שאתה מדבר ממצוקה.
יואב קיש:
אני גם רוצה לחשוב על משהו שיכול לעזור.
יואב קיש:
אני רוצה להסביר לך את הגישה מהצד השני.
יואב קיש:
אם אני מסתכל בחלוקה גסה, וזה עוד בלי לקחת מפתח קואליציה אופוזיציה שבדרך כלל מסיט את הכף לטובת הקואליציה, זה אומר שאפילו בקואליציה 1 ל-15 לא מקבל סגן.
יואב קיש:
זה במספרים פשוטים.
יואב קיש:
מה לעשות שאני מסכים איתך.
יואב קיש:
אתם סיעה של 6 כיסאות, שזאת סיעה קטנה.
שרון גל:
למרצ יש 5 כיסאות, שזה יותר קטן, ויש לה ייצוג.
יואב קיש:
למרצ יש סגן יושב-ראש?
שרון גל:
יש לה ייצוג.
יואב קיש:
אנחנו מדברים על תפקיד סגן יושב-ראש.
שרון גל:
יואב, אני מעריך אותך ואת היושרה שלך, אבל אני אומר לך שהדיון הוא לא רק על סגני יושב-ראש, הוא גם על ועדות.
שרון גל:
זה דיון כולל.
שרון גל:
שים אותו באותו סל.
שרון גל:
למרצ עם 5 מנדטים יש ייצוג.
יחיאל חיליק בר:
שרון, זה לא הדיון עכשיו.
יואב קיש:
חיליק, אני מסכים עם שרון שיש פה תסכול קודם מחלוקת הוועדות, שזה לא נובע סתם, אני רק רוצה להיכנס לפרופורציות.
יואב קיש:
האופוזיציה יחליטו לעצמם, אבל בסוף צריך להבין שאם המפתח הוא 1 ל-15, בלי הטבות של קואליציה ואופוזיציה, זה יכול עוד לעלות ל-1 ל-20.
יואב קיש:
בסוף יש להם 3 סגנים, לדעתי.
יואב קיש:
זה מה שאתם מקבלים על קרוב ל-60 חברי כנסת.
יואב קיש:
לבוא לבקש סגן, עם כל הכבוד, יש פה - -
רוברט אילטוב:
המספרים לא נכונים.
יואב קיש:
למה לא?
יואב קיש:
הולכים להיות 8 סגנים.
יואב קיש:
שי פירון, חיליק ויואל הם הנציגים של האופוזיציה.
יחיאל חיליק בר:
אנחנו צריכים לקבל יותר.
רוברט אילטוב:
כשמחלקים 8 לחצי יוצא 4.
יחיאל חיליק בר:
אנחנו מקופחים.
יואב קיש:
לא מקופחים.
יואב קיש:
יש פה מפתח קואליציה ואופוזיציה.
יואב קיש:
אתם מקבלים 3 מה-8.
רוברט אילטוב:
חצי חצי זה לא - -
יואב קיש:
לא אמרתי חצי חצי, אמרתי שיש יתרון לקואליציה.
יואב קיש:
הסתכלתי על הקואליציה.
יואב קיש:
ההצעה שלי, אם אתה שואל אותי, שרון - אני מבין את המצוקה, אתם 6 חברי כנסת בסך הכל - היא שתלכו לרוטציה על אחד מהתפקידים עם האופוזיציה.
יואב קיש:
יושב פה חיליק שאמור להיות אחד הסגנים.
יואב קיש:
אני חושב שזה משהו שבהחלט נכון לשקול.
שרון גל:
יש לי פתרון אחר.
שרון גל:
אפשר להגדיל את הוועדות, ואז יהיה יותר ייצוג.
יחיאל חיליק בר:
אנחנו היינו בעד.
מיקי לוי:
נכון שהחלוקה מול 6 מנדטים היא חלוקה ברורה לחלוטין, שזה על פי הכוח היחסי, אבל אני לא יכול שלא לחשוב על העוול שנעשה פה בכך שיש למפלגה הזאת 2 נציגים בוועדת הקליטה שלא מצאו להם מקום אחר כדי לתת להם את הייצוג ההולם.
מיקי לוי:
אני לא מדבר על סגן יושב-ראש הכנסת.
מיקי לוי:
אני לא יכול להשתחרר מהמועקה שנעשתה פה.
מיקי לוי:
נעשה פה איזה שהוא עוול להדיר את רגליהם.
מיקי לוי:
אנחנו צריכים למצוא את הדרך לתקן את זה.
דוד ביטן:
התיקון הוא באופוזיציה, לא בקואליציה.
דוד ביטן:
אנחנו עשינו רוטציות אצלנו.
יואב קיש:
יש לכם חברים מטעם האופוזיציה בוועדות שאתם יכולים להתחלף איתם.
יואב קיש:
הציעו לכם את זה גם פה על השולחן הזה.
יואב קיש:
מהקואליציה ניתן לך מקום?
רוברט אילטוב:
אני לא נמצא פעם ראשונה בכנסת וגם לא פעם ראשונה בוועדה המסדרת.
רוברט אילטוב:
הדברים לא נעשו ככה לעולם בוועדות הקודמות.
רוברט אילטוב:
הדבר הזה הוא בלתי סביר בעליל.
רוברט אילטוב:
זה בסדר שלקואליציה צריך שיהיה רוב בנשיאות.
רוברט אילטוב:
יש 8 חברים שהם סגני יושב-ראש.
רוברט אילטוב:
מחלקים את זה בחצי.
רוברט אילטוב:
ליושב-ראש יש את הקול המכריע.
רוברט אילטוב:
אתם בחלוקה אופוזיציונרית הפסדתם, נתתם או מכרתם את תפקיד סגן היושב-ראש לקואליציה.
רוברט אילטוב:
חבל שעשיתם כך.
יחיאל חיליק בר:
ממש לא.
רוברט אילטוב:
הם צריכים שיהיה להם רוב לקואליציה.
רוברט אילטוב:
הרוב מחולק כך: יושב ראש, 4 ו-4.
רוברט אילטוב:
זה 5 נגד 4.
רוברט אילטוב:
עם כל הכבוד, בנשיאות יש רוב.
רוברט אילטוב:
החלוקה לא הייתה נכונה.
רוברט אילטוב:
או שעשיתם טעות, או שעשיתם מהלך אחר.
רוברט אילטוב:
זה בסדר גמור.
רוברט אילטוב:
את זה אפשר לתקן.
רוברט אילטוב:
אי אפשר שב-59 חברי כנסת יהיה לך הפרש של שני סגני יושב-ראש, עם כל הכבוד.
רוברט אילטוב:
אין לנו שום מצוקה, אבל כשבאים ואומרים שהדברים נעשים בהסכמה, אז הם לא נעשים בהסכמה כי אף אחד לא שאל את ההסכמה שלנו.
רוברט אילטוב:
עדיין יש לנו נציגות בכנסת.
רוברט אילטוב:
כשלא תהיה לנו נציגות בכנסת, אל תשאלו את ההסכמה שלנו, ואז תוכלו להגיד שיש הסכמה.
רוברט אילטוב:
יש סיעה שיש לה 6 חברי כנסת, ויש סיעה אחרת שיש לה 6 חברי כנסת שיש לה ייצוג - -
יואב קיש:
אין לה סגן יושב-ראש.
רוברט אילטוב:
יש לה.
רוברט אילטוב:
אין לכם סגן יושב-ראש?
רוברט אילטוב:
גם לא ברוטציה?
דוד ביטן:
זה עניין לאופוזיציה.
דוד ביטן:
זה לא שייך אלינו.
שרון גל:
זה לא עניין לאופוזיציה.
דוד ביטן:
אנחנו בקואליציה עשינו רוטציות.
דוד ביטן:
אתם החלטתם להצטרף לאופוזיציה.
אברהם נגוסה:
אני מצטער, אבל זה לא הנושא שאנחנו דנים.
אברהם נגוסה:
אנחנו התבקשנו לדון במספר הסגנים, בהגדלה.
רוברט אילטוב:
על זה אנחנו מדברים.
אברהם נגוסה:
לא בחלוקה.
שרון גל:
חבר הכנסת נגוסה, זה אותו דבר כמו הדיון באלימות של השוטרים כנגד בני העדה שלכם.
שרון גל:
זה כן הנושא.
דוד ביטן:
אנחנו נותנים להם להתייחס.
רוברט אילטוב:
כשהצבענו על הקמת הוועדה עם יושב-ראש הוועדה המסדרת צחי הנגבי, הובטח לי שישבו איתי על הסוגיה של סגני יושבי ראש הכנסת וחלוקת הוועדות.
רוברט אילטוב:
עד היום אף אחד לא דיבר איתי, לכן אין הסכמה.
רוברט אילטוב:
אני מבקש שיירשם בפרוטוקול בצורה הכי ברורה שאין הסכמה.
רוברט אילטוב:
אנחנו באים ואומרים, אין חלוקה של ועדות, אין חלוקה של יושבי ראש הוועדות ואין חלוקה של סגני יושבי ראש.
דוד ביטן:
מי בעד ההצעה להגדיל את מספר הסגנים ל-9, מי נגד?
דוד ביטן:
אני מבקש להצביע על ההמלצה לסגנים הבאים לכהן כסגני יושב-ראש הכנסת: יחיאל חיליק בר ויואל חסון.
דוד ביטן:
מי בעד, מי נגד?
רוברט אילטוב:
אני מבקש להגיש רביזיה.
דוד ביטן:
על מה רביזיה, על ה-9 או על השמות?
רוברט אילטוב:
כרגע על הסעיף הראשון.
דוד ביטן:
על ה-9.
דוד ביטן:
אני מבקש רביזיה על השמות.
דוד ביטן:
ב-12:10 נצביע על הרביזיות.
שרון גל:
טוב, אדוני היושב ראש, חברי הכנסת, אני רוצה בדקה וחצי – נעשה את זה קצר – לנמק.
שרון גל:
אני חושב שהבנתם את הטיעונים בפעם הקודמת.
שרון גל:
אני לא רוצה לבזבז את הזמן היקר של אף אחד כאן.
שרון גל:
אם נתייחס רגע לסוגיית הסגנים אני רוצה להציע שפשוט הוועדה תחליט להגדיל את מספר הסגנים בעוד סגן אחד, ובמתווה הזה אנחנו נמצא את הפתרון.
שרון גל:
אני חושב שזה הולם, זה דמוקרטי, זה חשוב.
שרון גל:
אני רוצה להזכיר לכם שאפרופו מה שעלה כאן, סיעות קטנות: הייתה כנסת, לא מזמן, שהייתה בה סיעה עם ארבעה חברי כנסת, רע"מ-תע"ל, וחבר הכנסת אחמד טיבי היה סגן יושב ראש.
שרון גל:
ברור לחלוטין שסיעה שהיא אופוזיציה מימין לממשלה, שאין לה שום ייצוג בתוך המתווה או המבנה של האופוזיציה, באופן די מכוון; אבל אני מבין את כללי המשחק הפוליטיים, ואין לי טענות בעניין הזה.
שרון גל:
אבל אני חושב שיש כאן, מעבר, כאמור, העניין הפוליטי, גם את העניין הענייני, הדמוקרטי.
שרון גל:
ואני אומר לכם: אישרנו את זה קודם, חבר הכנסת צחי הנגבי ואני, כאן, לפני שנכנסנו, בלי קשר לדיון, שהגלגל מסתובב.
שרון גל:
זה שיר ידוע.
דוד ביטן:
זה נכון.
שרון גל:
ותאמינו לי שאף אחד כאן, בחדר הזה - - -
<קריאה:
הוא מסתובב.
דוד ביטן:
מסתובב, אבל הרבה זמן הוא כבר מסתובב לצד שלנו, אז אני לא יודע.
שרון גל:
אף אחד בחדר הזה לא היה רוצה למצוא את עצמו בסיטואציה שהוא נבחר ציבור, שהוא חבר כנסת, ואין לו שום יכולת להשפיע: לא בנשיאות ולא בוועדות.
יואב קיש:
- - -
שרון גל:
רגע, חבר הכנסת יואב קיש.
שרון גל:
אני לא יודע מה ה-incentive שלך, כל כך זה.
שרון גל:
אני אומר פה דברים שקשורים בדמוקרטיה, תאמין לי.
שרון גל:
ואתה מספיק אינטליגנט כדי להבין: זה לא קשור לקואליציה-אופוזיציה.
שרון גל:
זה לא קשור לכיפופי ידיים.
יואב קיש:
אבל אתם שישה חברים - - -
שרון גל:
זה לא קשור ליחסי כוחות.
שרון גל:
הלוא לפני רגע נתתי לך דוגמה על סיעה עם ארבעה חברים - - -
יואב קיש:
הם היו ברוטציה של שלוש סיעות.
יואב קיש:
אז זה לא - - -
שרון גל:
מאה אחוז.
שרון גל:
אז בוא נעשה רוטציה.
שרון גל:
אז תוסיף.
יואב קיש:
אז אמרתי, תלך לאופוזיציה - - -
שרון גל:
אני לא אלך לאופוזיציה.
שרון גל:
אני לא אלך לאופוזיציה כי אתה מבין שאין לנו, אנחנו לא משתפים פעולה עם השמאל.
יחיאל חיליק בר:
אז אתה גם לא רוצה לשתף פעולה וגם רוצה ליהנות מאי שיתוף הפעולה.
יחיאל חיליק בר:
נו, באמת.
שרון גל:
חבר הכנסת חיליק בר, אני קראתי את כל הספרים שקיבלנו כאן כשהגענו לכנסת.
שרון גל:
לא קראתי בשום מקום שיש תקנות או חוק או משהו שמחייב אותי לשתף פעולה עם אופוזיציה משמאל.
יחיאל חיליק בר:
גם אין לי לכאורה לשתף פעולה איתך עם שישה מנדטים - - - אנחנו רק גדולים, לצערך, ממך פי ארבעה.
שרון גל:
תשמע, אין מקום לגבהות לב הזאת.
יחיאל חיליק בר:
רק פי ארבעה גדולים מישראל ביתנו.
יחיאל חיליק בר:
אתה מצטער שלא פחות.
שרון גל:
בוא, סיעת, איך זה נקרא – המחנה הציוני?
יחיאל חיליק בר:
כן.
שרון גל:
או יש שיאמרו הפוסט ציוני.
יחיאל חיליק בר:
הפוסט ציונים זה אתם - - - למדינה דו לאומית.
שרון גל:
אני לא צריך ממך לא ציונים ולא שתשתף איתי פעולה.
יחיאל חיליק בר:
אתם כשתקבלו את חבר הכנסת אחמד טיבי ראש ממשלה ואת אבו מאזן – זה הפוסט ציונות האמיתית.
יחיאל חיליק בר:
רק אצלכם.
שרון גל:
זה רשום בפרוטוקול שאתה נגד חבר הכנסת אחמד טיבי.
שרון גל:
חבל, הוא לא יצביע איתך בעניינים שעקרוניים לכם.
יחיאל חיליק בר:
שום בעיה.
יחיאל חיליק בר:
אתה יכול לצטט אותי.
שרון גל:
כמו, למשל: לסמן מוצרים בהתנחלויות.
יחיאל חיליק בר:
הנה, חבר הכנסת איימן עודה כבר שמח.
יחיאל חיליק בר:
כבר שמח.
שרון גל:
אז בוא.
יחיאל חיליק בר:
לא, שרק לא יטיף לנו פה מוסר.
יחיאל חיליק בר:
בסדר.
שרון גל:
אני לא מטיף מוסר לאף אחד.
יחיאל חיליק בר:
הם פתאום הדמוקרטים הגדולים – חבר הכנסת שרון גל.
יחיאל חיליק בר:
שומר הדמוקרטיה.
יחיאל חיליק בר:
עשה לי טובה.
יחיאל חיליק בר:
אתה מבין מה זה אופוזיציה, אתה מבין מה זה אופוזיציה-קואליציה – זה הבסיס של הדמוקרטיה.
<קריאה:
הדיון אפילו לא - - -
שרון גל:
זהו, הדיון אפילו לא בשידור.
שרון גל:
אני מדבר על עניין עקרוני.
שרון גל:
אתה מתקשה - - - אז אני חושב שוב, אני אומר:
שרון גל:
אם סיעת רע"מ-תע"ל בכנסת עם ארבעה מנדטים היה לה סגן יושב ראש, שזה בסדר גמור, זה לגמרי דמוקרטי ואין לי שום טענה; אני רק אומר שאתם צריכים לחשוב רגע, אם אתם רוצים להדיר לחלוטין סיעה עם שישה מנדטים, שהיא האופוזיציה היחידה מימין לממשלה הזאת, שאין לה שום חיבור אידיאולוגי עם האופוזיציה.
שרון גל:
ואגב, אופוזיציה לא צריכה להיות דבר הומוגני.
יחיאל חיליק בר:
נכון.
יחיאל חיליק בר:
מסכים איתך.
שרון גל:
חבר הכנסת חיליק בר.
יחיאל חיליק בר:
מסכים איתך לגמרי.
שרון גל:
זה שחלק בציבור חושב שאם הלכנו לאופוזיציה אז אנחנו חלק מהאופוזיציה ברמה הרעיונית, התשובה היא: חד משמעית, לא.
שרון גל:
אנחנו אופוזיציה מימין לממשלה.
יחיאל חיליק בר:
חבר הכנסת שרון גל, תתפלא, אנחנו גם לא הומוגניים לגמרי עם מרץ ולא עם חבר הכנסת איימן עודה.
יחיאל חיליק בר:
יש הרבה הבדלים.
יחיאל חיליק בר:
הכול בסדר.
שרון גל:
לא, לא יודע.
שרון גל:
בסדר.
יחיאל חיליק בר:
אבל אתה יודע מה צריך לאחד אותנו?
יחיאל חיליק בר:
שאנחנו - - -
שרון גל:
אז זה לא ויכוח ביני לבינך.
שרון גל:
אגב, אתה, חבר הכנסת חיליק בר, הרי אתה לא תיפגע מזה כהוא זה אם יוחלט כאן, כמחווה של רצון דמוקרטי טוב, שיהיה עוד סגן יושב ראש ברוטציה.
שרון גל:
אין לך שום - - -
יחיאל חיליק בר:
אז אני יכול לענות על זה?
שרון גל:
לא, אני אומר, אני רק זורק את זה לאוויר שנייה.
יחיאל חיליק בר:
אתה דווקא תתפלא.
שרון גל:
מה?
דוד ביטן:
אתה רוצה מה – שיהיו 10?
שרון גל:
- - -
יחיאל חיליק בר:
לא, לא.
יחיאל חיליק בר:
אני רק רוצה להגיד לך, אדוני היושב ראש:
יחיאל חיליק בר:
אני לא מתנגד - - -
שרון גל:
אגב, עם היושב ראש יש לכם בכל מקרה רוב בנשיאות, כמו שצריך שיהיה לקואליציה.
דוד ביטן:
לפני שהוא מתחיל אני רוצה להגיד לך דבר: אנחנו, בדרך כלל, לא צריכים להתערב במינויים של האופוזיציה.
דוד ביטן:
הם לא צריכים להתערב במינויים של הקואליציה.
דוד ביטן:
יש איזושהי הבנה בעניין הזה בכנסת, ולדעתי בכל, גם בעיריות ובכל מקום.
דוד ביטן:
אנחנו נתנו לאופוזיציה את הסגנים שמגיעים לה.
דוד ביטן:
אצלכם זה לא מסתדר.
דוד ביטן:
לכן, הוויכוח הוא פנימי בתוך האופוזיציה, לא קשור אלינו.
שרון גל:
אין ויכוח.
שרון גל:
אין מושג כזה: ויכוח פנימי, אדוני היושב ראש.
שרון גל:
מה זה ויכוח פנימי - - -?
דוד ביטן:
עכשיו, לעניין העקרוני: יש לך פה את - - - אתה, מה שאתה אמרת.
דוד ביטן:
אני כבר מבין שהאופוזיציה לא תיתן לך נציג.
דוד ביטן:
יש לך פה את יושב ראש - - -
שרון גל:
אני לא בטוח - - -
יחיאל חיליק בר:
לא, אני רוצה להגיד לך, אדוני היושב ראש, משפט: אנחנו לא בהכרח מתנגדים.
יחיאל חיליק בר:
ההיפך, לא מתנגדים להגדלת הוועדות.
שרון גל:
יופי.
יחיאל חיליק בר:
לא מתנגדים להגדלת הסגנים.
שרון גל:
אז תצביע איתי.
יחיאל חיליק בר:
זה גם עניין של הקואליציה אבל.
יחיאל חיליק בר:
פה מדובר על סעיף של הגדלת סגנים, שאתה צריך להצביע בעדו.
דוד ביטן:
יש לך פה את יושב ראש הקואליציה.
דוד ביטן:
תפנה אליו.
דוד ביטן:
אם תשכנע את הקואליציה במה שאתה אומר, אנחנו נתמוך בזה.
דוד ביטן:
אין בעיה.
דוד ביטן:
אם לא תשכנע אז תהיה לנו בעיה.
דוד ביטן:
יכול להיות שהקואליציה תוותר - - -
יחיאל חיליק בר:
אגב, אם אתה רוצה הגדלה – בטח אל תתנגד לסעיף הזה.
דוד ביטן:
אולי כמחווה לרצון טוב, אולי הם יצטרפו עוד מעט לקואליציה, בוא נתחיל איתם: במקום שר חוץ ניתן להם סגן יושב ראש הכנסת ברוטציה.
שרון גל:
אנחנו לא.
דוד ביטן:
דווקא רעיון לא רע.
שרון גל:
אמר חבר הכנסת רוברט אילטוב שקיבלנו הצעות - - - מזה.
שרון גל:
אני יודע שקשה להתרגל בבית הזה לסיעה שבאמת דבקה בעקרונות שלה.
שרון גל:
זה לא מסחרה, זה עניין עקרוני.
דוד ביטן:
אז אני סיימתי, רוצה להעלות את זה להצבעה.
דוד ביטן:
מי בעד הרביזיה?
דוד ביטן:
מי נגד?
דוד ביטן:
הצבעה בעד הרביזיה – 1 נגד – רוב נמנעים – אין הרביזיה לא נתקבלה.
דוד ביטן:
אני גם עשיתי רביזיה על ההחלטה של השמות.
דוד ביטן:
אז מי בעד - - -
שרון גל:
לא, אתה צריך לנמק אותה אבל.
דוד ביטן:
אני לא מנמק.
דוד ביטן:
אני לא חייב לנמק.
דוד ביטן:
איפה זה כתוב?
יחיאל חיליק בר:
רגע, מה מצביעים על הרביזיה שלך?
שרון גל:
לא, לדעתי - - -
דוד ביטן:
לא, אני העליתי.
דוד ביטן:
אמרתי, כדי שהם לא יגישו עוד רביזיה.
שרון גל:
רגע, רגע - - -
<אתי בן יוסף:
רק על - - -
שרון גל:
הוא לא חייב לנמק אותה?
שרון גל:
לא יכול להסביר למה?
דוד ביטן:
לא, אני לא מנמק.
דוד ביטן:
למה אני מנמק?
<ארבל אסטרחן:
הוא לא חייב.
<ארבל אסטרחן:
- - - הזכות להסביר - - -
דוד ביטן:
הם שכנעו אותי שהם מתאימים.
דוד ביטן:
מה אני אגיד לך.
דוד ביטן:
עכשיו, מי בעד הצעת הרביזיה שלי?
דוד ביטן:
אין.
דוד ביטן:
אף אחד לא בעד.
דוד ביטן:
הצבעה בעד הרביזיה – אין נגד – רוב נמנעים – אין הרביזיה לא נתקבלה.
דוד ביטן:
רבותיי, יש לנו בקשת ממשלה להקדמת הדיון בהצעות החוק הבאות, לפני הקריאה הראשונה - - -
מרב מיכאלי:
אדוני, ברשותך, אני מבקשת איזושהי הצעה לסדר - - -
דוד ביטן:
רביזיה את רוצה?
מרב מיכאלי:
כשיגיע זמנה.
מרב מיכאלי:
אבל בשלב הזה אני רוצה הצעה לסדר, בבקשה.
דוד ביטן:
בבקשה.
מרב מיכאלי:
אני רוצה לדבר על סעיף אחר בסדר היום, והוא הארכת הצו "הוראות כניסה לישראל", שאמור לעלות היום להצבעה במליאה.
דוד ביטן:
אז אולי תני לנו לסיים את זה, ואחר כך - - -
מרב מיכאלי:
אני רק ביקשתי הצעה לסדר, אני לא ביקשתי אותה עכשיו.
דוד ביטן:
בסדר גמור, נדון בזה.
מרב מיכאלי:
מתי שאדוני יחליט.
דוד ביטן:
היועצת המשפטית אמרה שכן – אז נדון.
דוד ביטן:
ראשית, הצעת חוק מיסוי מקרקעין (תיקון מס' 81 והוראת שעה), התשע"ה-2015; ושנית, הצעת חוק סדר הדין הפלילי (חקירת חשודים) (תיקון מס' 7) (הארכת תוקף של הוראת שעה לעניין חקירת חשוד בעבירת ביטחון), התשע"ה-2015.
דוד ביטן:
בואו לא נדון בתוכן החוק, כי סך הכול מדובר על פטור מהנחה.
דוד ביטן:
גם לי יש הערות לחוקים, אבל ההערות בוועדה, לא פה.
דוד ביטן:
אבל אם אתם רוצים, אז אין בעיה.
מרב מיכאלי:
אנחנו נשמח לדעת מה הדחיפות, למה יש צורך בקיצורים.
דוד ביטן:
יש לנו את נציגי הממשלה והם יסבירו.
דוד ביטן:
אבל לא להיכנס לגופו של החוק.
דוד ביטן:
נמצא אתנו ברוך משולם, מרשות המסים.
דוד ביטן:
תסביר בבקשה.
<מעיין נשר:
שלום, אני מעיין נשר, מאגף התקציבים.
<מעיין נשר:
בקצרה על התוכן: אנחנו מציעים להעלות את מס הרכישה לרוכשי דירה שנייה ומעלה – שזו ההגדרה של "משקיעים" בדירות – מהמדרגות הקיימות היום בחוק, של שישה, שבעה, שמונה ועשרה, לשתי מדרגות: מדרגה ראשונה בעצם עולה מ-5% ל-8%, ומעל סכום של ארבעה ומשהו מיליון, המדרגה השנייה היא 10%.
<מעיין נשר:
ההצעה עברה בממשלה ובוועדת שרים לענייני חקיקה היום, והדחיפות היא כפולה: ראשית, שיעורי המס היום הם מתוקף הוראת שעה, והוראת השעה פגה ב-30 ביוני, ואם ההצעה תפוג מבלי שנאריך אותה ונהפוך אותה להוראת קבע, השיעורים ירדו בחזרה לשיעורים שהיו לפני 2010, שאלה שיעורים נמוכים של 3.5% ו-5%.
מרב מיכאלי:
אבל הם יֵרדו ככה לשבועיים.
<מעיין נשר:
הדחיפות השנייה היא שמאחר שמשרד האוצר ושר האוצר הצהירו על כוונותיהם וההצעה כבר עברה כנסת וממשלה, אנחנו רואים בהלה בשוק – משקיעים רצים ומבצעים רכישות.
דוד ביטן:
זה נכון, קונים המון דירות ומעלים את מחיר הדיור סתם.
<מעיין נשר:
אני מקבלת טלפונים מהקבלנים, שדירות ששבוע שעבר לא מצאו להן קונה, היום הם אפילו לא מדברים על מחיר – המשקיעים רצים לפני שיעלו את המס.
<מעיין נשר:
לכן זו הצעה שצריך לעשות אותה כמה שיותר מהר, כי אנחנו כמובן לא רוצים להגביר את הביקושים; מטרת ההצעה היא כמובן לצנן את הביקוש לרכישת דירות להשקעה, בד בבד עם כל הצעדים שהממשלה עושה בתחום ההיצע.
דוד ביטן:
הכוונה היא שלאור מה שקורה בעיתונות ובתקשורת, המשקיעים הולכים וקונים מאות דירות היום, ובעצם משנים את המחירים, בגלל הנושא של ציפייה.
דוד ביטן:
מי רוצה להתחיל?
יואב קיש:
שאלת הבהרה: מתי החוק אמור להיות בתוקף, מקריאה שלישית?
<מעיין נשר:
כן.
יואב קיש:
מקריאה שלישית?
יואב קיש:
זאת אומרת, מידית.
יואב קיש:
זאת אומרת שזה יכול להיות גם לפני סוף החודש.
<מעיין נשר:
מ-1 ביולי.
רוברט אילטוב:
את מדברת על החלטת הממשלה האחרונה?
רוברט אילטוב:
אני לא הבנתי.
יואב קיש:
לא הבנתי מתי החוק נכנס לתוקף.
מכלוף מיקי זוהר:
אגב, יש התייחסות לנושא פטורים ממס שבח למוכרים פוטנציאליים?
<מעיין נשר:
לא, הצעת החוק מתייחסת אך ורק למס רכישה.
רועי פולקמן:
לא, זה רק מס רכישה, מיקי.
דוד ביטן:
אין פה עניין של דירה ראשונה שצריכה פטור.
מכלוף מיקי זוהר:
סוגיית הפטורים, אגב, היא סוגיה שיכולה לעזור מאוד להורדת - - -
דוד ביטן:
אבל לא לדבר הזה.
דוד ביטן:
כאן מדובר על דירות למשקיעים.
מכלוף מיקי זוהר:
ברור.
מכלוף מיקי זוהר:
בגלל זה שאלתי - - -
מרב מיכאלי:
ובכל מקרה, כמו שאדוני ציין, זה לא הדיון כרגע.
מרב מיכאלי:
אנחנו לא דנים בתוכן החוק.
דוד ביטן:
נכון.
דוד ביטן:
יש עוד מישהו שרוצה להתייחס לסעיף הזה?
דוד ביטן:
אפשר לעשות הצבעה.
דוד ביטן:
מי בעד הפטור לקריאה ראשונה בלבד?
דוד ביטן:
מי נמנע?
דוד ביטן:
הצבעה בעד הבקשה – 10 נגד – 2 נמנעים – 3 בקשת הממשלה להקדמת הדיון בהצעת חוק מיסוי מקרקעין (תיקון מס' 81 והוראת שעה), התשע"ה-2015, אושרה.
רוברט אילטוב:
מן הסתם אני האופוזיציה היחידה פה.
דוד ביטן:
אתה לא פה ולא פה.
רוברט אילטוב:
אני התנגדתי; אני כנראה האופוזיציה היחידה.
דוד ביטן:
בעיתונות המקומית יש דף מתחלף – שברחובות רואים את רחובות ובראשון את ראשון.
דוד ביטן:
אז בוא נעשה את זה גם אצלכם.
דוד ביטן:
הסעיף השני: הצעת חוק סדר הדין הפלילי.
דוד ביטן:
נמצא פה יואל הדר, מהמשרד לביטחון פנים.
<יואל הדר:
אני יואל הדר, היועץ המשפטי של המשרד לביטחון פנים.
<יואל הדר:
אני אתן רקע קצר ביותר.
<יואל הדר:
חוק סדר הדין הפלילי (חקירת חשודים) בעצם חייב אותנו מלכתחילה לבצע בהדרגה תיעוד חזותי וקולי בעבירות שעונשן מעל עשר שנים.
<יואל הדר:
תחילה זה היה ברצח, ואחרי זה זה עבר לעבירות שעונשן מעל עשר שנים.
<יואל הדר:
מתחילת החוק, במשך השנים אנחנו קיבלנו מדי פעם בהוראת שעה פטור מלתעד, גם באופן חזותי וגם באופן קולי, את החשודים בעבירות ביטחון.
<יואל הדר:
אני לא רוצה לפרט את כל הסיבות לכך, אבל בעיקרי הדברים, סיבה אחת היא שארגוני הפח"ע הם בעצם ארגונים לומדים.
<יואל הדר:
ברגע שהם יקבלו את ההקלטות של החזותי והקולי, יש חשש רב שהם ילמדו מהדבר הזה, וזה יפגע בחקירות עתידיות של ארגוני הפח"ע.
ינון מגל:
איך הם יקבלו?
<יואל הדר:
הסנגור יבקש את ההקלטות, ויכול להיות שבית המשפט ישחרר להם את זה.
<יואל הדר:
ננסה להטיל על זה חיסיון, אבל לא בטוח שנצליח.
<יואל הדר:
בנוסף לזה, יש חשודים בעברות פח"ע שיפחדו, בגלל שזה מוקלט, לתת מידע או להודות בדברים מסוימים או לשתף פעולה.
<יואל הדר:
ולכן דווקא בעבירות של פח"ע יותר מעבירות אחרות, יש צורך חיוני לביטחון המדינה שהעבירות האלה לא יוקלטו לא באודיו ולא בווידאו.
<יואל הדר:
מ-2002, זאת אומרת 13 שנה, אנחנו נמצאים בהוראת שעה.
<יואל הדר:
רצינו להפוך את זה להוראת קבע, אבל ועדת שרים לחקיקה החליטה בסוף להאריך את זה רק לחמש שנים, בגלל שהם מודעים לבעייתיות של הנושא של אי-ביצוע ההקלטות החזותיות והקוליות.
<יואל הדר:
החוק פוקע ב-4 ביולי, ולכן אנחנו רוצים פטור מהנחה – כדי בעצם לאפשר דיון בתוך הוועדה.
<יואל הדר:
כי אם אנחנו נמתין עוד זמן, הדיון בוועדה יצטרך להיות מאוד מהיר, כאשר אנחנו יודעים שלפחות לתזכיר הוגשו התנגדויות, עמדות שונות של ארגוני זכויות אדם וסנגוריה ציבורית.
<יואל הדר:
ולכן, כדי שיהיה דיון ממצה בוועדה, אנחנו סברנו שיש מקום לבקש פטור מהנחה.
<יואל הדר:
4 ביולי כבר מתקרב.
<יואל הדר:
כמובן שהסיבה שהגענו רק היום היא בגלל שרק לאחרונה נכונה ממשלה חדשה, והשר שלנו מונה עוד אחרי זה, והיינו צריכים להביא את זה אליו ולהסביר לו את משמעות הדברים – והוא קיבל את העמדה הזאת.
<יואל הדר:
מכאן הדחיפות היום לפטור מהנחה.
דוד ביטן:
חבר הכנסת טיבי, בבקשה.
אחמד טיבי:
א', ההצעה היא הצעה לא מוסרית.
אחמד טיבי:
אבל אני אשתמש בארגומנטים שנציג המשרד לביטחון פנים השתמש.
אחמד טיבי:
נגיד שהחקירה היא של משפחת אלפרון למשל, ממשפחות הפשע המאורגן.
אחמד טיבי:
לפי ההצעה הזאת, אתם מרשים לצלם.
אחמד טיבי:
כאן אתם לא חוששים שמא הוא יחשוש למסור מידע כי זה מצולם?
אחמד טיבי:
ב', אתם לא חוששים שמא אחרים שנמצאים בחוץ ילמדו על השיטות?
אחמד טיבי:
הרי גם ארגוני פשיעה יודעים ללמוד ולהסיק מסקנות מהחקירה המצולמת.
אחמד טיבי:
ולכן אין בשני הטיעונים האלה שום ייחוד, הם קיימים לגבי כל שאר החקירות.
אחמד טיבי:
ולכן עולה חשד כי הסתרת החקירה, מטרתה להמשיך לענות אסירים תוך כדי חקירה ולעשות דברים לא חוקיים, שאור הזרקורים הוא הדבר הטוב ביותר כדי למנוע אותם.
דוד ביטן:
אבל אם הם יתועדו, הם יחששו למסור מידע.
דוד ביטן:
מבחינה ביטחונית יש חשיבות למידע שהם מוסרים.
אחמד טיבי:
לכן השתמשתי בארגומנט הזה.
אחמד טיבי:
נגיד שמישהו ממשפחת אלפרון או משפחת פשע אחרת, אברג'יל - - -
דוד ביטן:
אתה יכול אולי לבקש שגם שם לא יתעדו, אבל זה לא שייך לעניין הזה.
אחמד טיבי:
לא.
אחמד טיבי:
מה, פתאום הארגומנט הזה לא קיים שם?
יואב קיש:
אבל אתה צודק, הם רוצים יותר זמן לדון בזה בוועדה, וזה מה שהוא ביקש – את הפטור מהנחה, כדי שבוועדה תוכל להגיד את הדברים האלה וידונו על זה.
אחמד טיבי:
לא, הרי יש בקשה להחריג חקירות על רקע עבירות ביטחון.
דוד ביטן:
בגלל החשש למסור מידע.
דוד ביטן:
אם הם יהיו מתועדים, לא ימסרו את המידע.
ינון מגל:
אפשר בבקשה לשמוע תשובה?
ינון מגל:
הוא העלה פה טיעון.
דוד ביטן:
אני אתן, אבל קודם יש חברי כנסת ש - - -
מרב מיכאלי:
לא, אני אשמח לשמוע את התשובה קודם.
דוד ביטן:
בבקשה, תן תשובה בבקשה.
<יואל הדר:
א', הדיון פה הוא לצורך פטור מהנחה, כדי שכל הטיעונים האלה יעלו בוועדה.
<יואל הדר:
אנחנו רוצים לאפשר את הדיון בוועדה – זה בדיוק מה שאנחנו רוצים לאפשר היום.
<יואל הדר:
כי אחרת אנחנו נבקש דיון מאוד מהיר בוועדה, כדי שזה יעמוד בלוחות הזמנים.
<יואל הדר:
אבל המטרה היא לאפשר את הדיון המקיף בדיוק בנושאים שאתה מעלה.
אחמד טיבי:
אבל יהיה דיון גם אם לא יהיה פטור היום.
דוד ביטן:
לא, אבל גם אין לך טענה לעצם החוק, אתה פשוט שואל למה לא עושים את זה לאחרים.
אחמד טיבי:
לא, לא, אדוני היושב-ראש, אני תוקף את הטיעונים שהעלה האדון הנכבד כדי לומר ש - - -
דוד ביטן:
יכול להיות שגם צריך שם, אני לא יודע.
דוד ביטן:
בבקשה, חברת הכנסת מיכאלי.
מרב מיכאלי:
תודה, אדוני.
מרב מיכאלי:
אני רוצה קודם כול להבהיר שמדובר בחוק שמתייחס למשטרה ולא לשב"כ, נכון, אדוני מר הדר?
מרב מיכאלי:
השב"כ כבר פטור מהחובה הזאת, הוא כבר לא מתעד.
מרב מיכאלי:
כלומר, אנחנו מדברות בעצם על חקירות שמתקיימות במשטרה, על חשודים שהשב"כ כבר גמר איתם, כבר הוציא או לא הוציא מהם את מה שהיה יכול והעביר אותם למשטרה, נכון?
<יואל הדר:
לא, יש תקנות משותפות גם.
<יואל הדר:
יש גם חקירות משותפות שהשב"כ והמשטרה עושים ביחד.
מרב מיכאלי:
אבל השב"כ פטור מזה בהגדרה.
מרב מיכאלי:
בחוק השב"כ, השב"כ כבר פטור.
מרב מיכאלי:
החוק הזה איננו מתייחס לשב"כ.
<יואל הדר:
יש חקירות משותפות של המשטרה והשב"כ.